En 1941, una colla d'amigos establioron a Unión Deportiva Huesca. Dimpués de chugar en as categorías aragonesas, en o 1943/44 debutó en a Tercera División. En a temporada 1945/46, a U.D. Huesca deixó de chugar en o campo de Villa Isabel treslandado-se ta o nuevo San Jorge, con una cabida ta 2000 presonas. En a temporada 1947/48, a U.D. Huesca ganó o suyo grupo d'a Tercera División chugando a fase d'ascenso t'a Segunda División, pero a la fin, no aconsiguió l'ascenso. Finalment o equipe ascendió t'a segunda división en a temporada 1949/50 an que i remane por tres anyadas. En a suya primer partecipazión (temporada 1950/51) o club obtiene a millor clasificación d'a historia de totz os clubs de Uesca, rematando a liga en 5eno puesto, nomás a 3 puntos de poder chugar a liguilla d'ascenso t'a Primera División. Entre 1953 y 1956, a U.D. Huesca tornó a chugar en a tercera división, anque ye amanau a tornar a puyar de categoría, pero a la fin o club se disuelve en 1956.